《游天平山白云泉》
宋代·万俟绍之

踏开松径几层阴，一勺寒泉洗客心。
高处天风吹面泠，险边石磴警人深。
祠尊范像香烟润，碑刻唐诗藓晕侵。
鸟道更能幽绝处，恨无足力可登临。

作者简介：万俟绍之（生卒年不详），字子绍，自号郢庄，郢（今湖北江陵西北纪南城）人，寓常熟。万俟离曾孙。力学好修，尝登王万之门，其文闳肆，其诗清严。两举不第，卒。